L 25/40
LT
Europos Sąjungos oficialusis leidinys
2023 1 27
(20)
dėl taršos pesticidų liekanomis rizikos nuo 2014 m. spalio mėn. lapkotiniams salierams (Apium graveolens) ir smidrinio porūšio kininėms pupuolėms (Vigna unguiculata ssp. sesquipedalis, Vigna unguiculata ssp. unguiculata) iš Kambodžos taikoma sustiprinta oficiali kontrolė.
Tos prekės į Sąjungą nebuvo importuojamos daugiau kaip trejus metus.
Todėl Įgyvendinimo reglamento (ES) 2019/1793 I priede jų įrašai turėtų būti išbraukti;
(21)
dėl taršos rodaminu B rizikos nuo 2018 m. liepos mėn. ropėms (Brassica rapa ssp. rapa) iš Libano taikoma sustiprinta oficiali kontrolė.
Valstybių narių vykdoma šios prekės oficiali kontrolė rodo, kad nustačius sustiprintą oficialią kontrolę reikalavimų nesilaikymo atvejų tebėra daug.
Ši kontrolė įrodo, kad ši į Sąjungą įvežama prekė kelia didelę riziką žmonių sveikatai.
todėl iš Libano importuojamoms ropėms (Brassica rapa ssp. rapa) būtina ne tik taikyti sustiprintą oficialią kontrolę, bet ir nustatyti specialias sąlygas.
Visų pirma prie visų ropių (Brassica rapa ssp. rapa) siuntų iš Libano turėtų būti pridėtas oficialus sertifikatas jame nurodant, kad visi ėminių ėmimo ir analizės rezultatai rodo atitiktį Sąjungos reikalavimams.
Prie to sertifikato turėtų būti pridėti ėminių ėmimo ir analizės rezultatai.
Todėl Įgyvendinimo reglamento (ES) 2019/1793 I priedo įrašas, skirtas ropėms (Brassica rapa ssp. rapa) iš Libano, turėtų būti išbrauktas ir perkeltas į to įgyvendinimo reglamento II priedą ir turėtų būti nustatytas 50 % į Sąjungą įvežamų siuntų tapatumo ir fizinių patikrinimų dažnumas;
(22)
pagal Įgyvendinimo reglamento (ES) 2019/1793 5 ir 6 straipsnius vykdydamos azijinių centelių (Centella asiatica) ir bekočių alsčių (Alternanthera sessilis) siuntų iš Šri Lankos oficialią kontrolę valstybės narės nustatė, kad labai dažnai nebuvo laikomasi Sąjungos teisės aktuose nustatytų atitinkamų reikalavimų dėl taršos pesticidų liekanomis.
Todėl tikslinga tokių į Sąjungą įvežamų siuntų tapatumo ir fizinių patikrinimų dažnumą padidinti iki 30 %;
(23)
TARIC sistemoje buvo pakeisti keli KN kodai arba TARIC subpozicijos.
Kad būtų galima tiksliau identifikuoti prekes, kurioms taikoma sustiprinta oficiali kontrolė, tikslinga Įgyvendinimo reglamento (ES) 2019/1793 I priede ištaisyti TARIC subpoziciją prie KN kodo ex 1211 90 86 įraše, skirtame azijinėms centelėms (Centella asiatica) iš Šri Lankos;
(24)
dėl taršos etileno oksidu nuo 2022 m. sausio mėn. saldžiųjų ceratonijų vaisiams, saldžiųjų ceratonijų sėkloms, nelukštentoms, netraiškytoms ir nesusmulkintoms, ir gleivėms ir tirštikliams iš saldžiųjų ceratonijų vaisių arba saldžiųjų ceratonijų sėklų, modifikuotiems arba nemodifikuotiems, iš Maroko taikoma sustiprinta oficiali kontrolė.
Valstybių narių vykdoma šių prekių oficiali kontrolė rodo, kad laikomasi Sąjungos teisės aktuose nustatytų atitinkamų reikalavimų.
Todėl sustiprinta šių prekių oficiali kontrolė nebėra pagrįsta ir Įgyvendinimo reglamento (ES) 2019/1793 I priedo įrašas, skirtas šioms prekėms, turėtų būti išbrauktas;
(25)
dėl taršos aflatoksinais rizikos nuo 2016 m. balandžio mėn. žemės riešutams ir produktams iš žemės riešutų iš Madagaskaro taikoma sustiprinta oficiali kontrolė.
Tos prekės į Sąjungą nebuvo importuojamos daugiau kaip trejus metus.
Todėl Įgyvendinimo reglamento (ES) 2019/1793 I priede joms skirtas įrašas turėtų būti išbrauktas;
(26)
RASFF pranešimų duomenys apie kininių pupuolių (Vigna unguiculata) siuntas iš Madagaskaro ir RASFF pranešimų duomenys ir informacija apie valstybių narių vykdytą oficialią kontrolę rodo, kad dėl galimos taršos pesticidų liekanomis žmonių sveikatai kilo nauja rizika.
Todėl būtina nustatyti reikalavimą, kad šiai iš Madagaskaro įvežamai prekei būtų taikoma sustiprinta oficiali kontrolė.
Todėl ši prekė turėtų būti įtraukta į Įgyvendinimo reglamento (ES) 2019/1793 I priedą ir turėtų būti nustatytas 10 % į Sąjungą įvežamų siuntų tapatumo ir fizinių patikrinimų dažnumas;
(27)
dėl taršos etileno oksidu rizikos nuo 2022 m. sausio mėn. pomidorų kečupui (ketchup) ir kitiems pomidorų padažams iš Meksikos taikoma sustiprinta oficiali kontrolė.
Valstybių narių vykdoma šių prekių oficiali kontrolė rodo, kad laikomasi Sąjungos teisės aktuose nustatytų atitinkamų reikalavimų.
Todėl sustiprinta šių prekių oficiali kontrolė nebėra pagrįsta ir Įgyvendinimo reglamento (ES) 2019/1793 I priedo įrašas, skirtas šioms prekėms, turėtų būti išbrauktas;